钦定古今图书集成/明伦汇编/氏族典/第232卷 > 杨廷麟
## 钦定古今图书集成/明伦汇编/氏族典/第232卷 > 杨廷麟

按《明外史杨廷麟传》：“廷麟，字伯祥，清江人。举崇祯四
年进士，改庶吉士，授编修。勤学嗜古，声振馆阁间。十
年，皇太子将出阁，简充讲官。明年，上疏劾兵部尚书
杨嗣昌。时嗣昌意主和议，廷麟痛诋之。嗣昌大恚，诡
荐廷麟知兵，改兵部职方主事，赞画卢象昇军。象昇
战死，嗣昌急问侦卒，杨赞昼死，未以奉使在外对。嗣”
昌为不怿者久之。会廷麟报军中曲折，嗣昌拟旨责
以欺罔，欲中以危法。帝察其无罪，贬秩调外。言者多
荐之。十六年复授职方主事，未赴，都城失守，廷麟痛
哭，募兵勤王。会福王立，召为左庶子，辞不就。宗室朱
统诬廷麟有不轨谋，其语绝狂诞；王不问，然竟散
所募兵。南都破，江西诸郡所存者惟赣州。唐王手书
加廷麟吏部右侍郎。廷麟谋大举督师复吉安、临江，
加兵部尚书。赣城破，廷麟走西城投水死。